Rhabdoclytus

Se Systematisk inndeling

Rhabdoclytus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, lange og tynne, kontrastrikt tegnede trebukker. Artene kan minne noe om vepser. De er brunsvarte med gulhvite tegninger. Antennene er spinkle, rødlige og omtrent så lange som kroppen. Pronotum er tønneformet, lengre enn bredt. Dekkvingene er jevnbrede eller litt avsmalnende bakover. Tegningene omfatter en hesteskoformet flekk ved roten, to omvendt V-formede tegninger lenger bak i dekkvingen, også spissen er mer eller mindre lys. Beina er lange og nokså slanke.

Levevis 
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse 
Slekten er utbredt i Øst-Asia: Kina og Japan.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Clytini
 Slekten Rhabdoclytus Ganglbauer, 1889
 Rhabdoclytus acutivittis (Kraatz, 1879)
 Rhabdoclytus alternans (Holzschuh, 2003)

Kilder 

 Liste over slektene
 Katalog med utbredelsesdata
 Bilder av artene

Eksterne lenker 
 
 

Cerambycinae
Dyr formelt beskrevet i 1889
Dyr formelt beskrevet av Ludwig Ganglbauer